Õhtused uudised toovad lugejani terve tulva erinevaid teateid värskest rongikatastroofist  venemaal.    BNS, INTERFAKS ja Postimees teatavad, et Moskva-Peterburi reisirongi õnnetusest, kus hukkus 10 inimest.  Viidatakse jõustruktuuridest pärinevatele allikatele ja täpsustatakse, et Moskva-Peterburi kiirrong Neva ekspress (Nevski Ekspress - "Невский экспресс") tegi täna Novgorodi oblastis avarii, surma sai 10 inimest, kannatanuid on umbes 130.    «Kakskümmend viis inimest sai erineva raskusastmega vigastusi, mitu inimest võis hukkuda, nende surnukehad on rongi rusude all,»  ütles üks allikas Interfaxile.    Reisirongi neli viimast vagunit sõitis seni teadmata põhjusel rööbastelt maha, ütles firma Venemaa raudteed pressiteenistus.    Sündmuskohal töötavad päästemeeskonnad, meedikud, eriolukordade ministeeriumi ja korrakaitseorganite töötajad.    Õnnetus toimus Moskva aja järgi kella 21.30 paiku Bologoe lähedal.    Hilisemad andmed on hukkunute arvu suurendanud.  Eho Moskvõ viitab vene kesksele infoagentuurile ITAR-TASS ja märgib täpsustatuna hukkunute arvuks 25. Newsru.com lisab ka vigastada saanute arvu - 60. Ka on püstitatud uus võimalik tööversioon õnnetuse uurijate poolt - terroristlik akt.    Teatavasti viimane kord, kui Neva Ekspressiga juhtus pahandus, siis süüdistati alguses samuti selles terroriste. Tookord kubises venemaa ajakirjandus nupukestest "valgekaartlikest  eesti terroristidest". Ka seostati tollal sündmusi Eestis toimunud ERNA mängudega (loe alt).    5:00 Viimased täpsustatud andmed kannatanute osas edastas lenta.ru viitega telekanalile "Вести".  Hukkunute arvuks loetakse endiselt 25 inimest, kusjuures 2 inimest olla surnud teel haiglasse. Erinevate raskusastmetega kehavigastustega on hospitaliseeritud 87 inimest. Teadmata kadunute hulka loetakse 41 inimest.  Üldse oli ekspressrongiga  teel 661 reisijat ja 21 rongibrigaadi töötajat/teenistujat.         )